DOI: 10.5279/dk-sa-dda-1893
title: Eurobarometer 38.1, november 1992
title: Eurobarometer 38.1, November 1992

description: Undersøgelserne i Eurobarometer serien er bygget op omkring en lang række replicerede spørgsmål til belysning af bl.a. følgende forhold:     #- respondentens tilfredshed med samfundet og demokratiets funktion samt opfattelse af hvilke mål, der bør afstikkes og forfølges for en gunstig samfundsudvikling,     #- respondentens holdning til nationens medlemskab af EF samt udviklingen henimod et forenet Europa,     #- den generelle holdning til Europaparlamentet, opfattelsen af mulige/ønskværdige mål for Europaparlamentet og tilfredsheden med (omfanget af) mediernes oplysninger om Europaparlamentet,     #- respondentens politiske og religiøse holdninger/præferencer.     #I baggrundsvariablene indgår endvidere en række standard demografiske oplysninger.     #     #Eurobarometer 38.1 beskæftiger sig herudover mere eller mindre detaljeret med bl.a. følgende emner:     #- om respondenten ville stemme for eller imod Maastricht-traktaten ved en hypotetisk folkeafstemning (i Danmark, Irland og Frankrig: ved en ny afstemning);     #- vurdering af en række forslag i Maastricht-traktaten (en europæisk monetær union med en fælles valuta, som i 1999 skal erstatte de enkelte medlemslandes valuta; en sådan union med en europæisk centralbank, som fører en politik med henblik på monetær stabilitet og bekæmpelse af inflation; fælles udenrigspolitik over for lande uden for EF; fælles forsvarspolitik; fælles regler vedrørende politisk asyl, flygtninge og indvandrere; mere magt til det direkte valgte Europaparlament mht. EF-lovgivning; i sager om EF-lovgivning, skatter og udgifter skal Europaparlamentet have de samme rettigheder som Ministerrådet; EF skal have en europæisk regering, som er ansvarlig over for Europaparlamentet og Ministerrådet; EF skal kun være ansvarlig for sager, som ikke kan varetages effektivt af de nationale regeringer; EF-Kommissionen skal have mere indflydelse på EF-lovgivningen; inden for rammerne af en fælles udenrigs- og forsvarspolitik bør EF gribe ind militært i det tidligere Jugoslavien for at genoprette freden);     #- mening om udfaldet af topmødet i Birmingham;     #- hvilken type TV-modtagelse respondenten har (via egen parabol, via fællesparabol, via kabel, via egen antenne, via fællesantenne);     #- om respondenten ser TV-kanaler via satellit;     #- om respondenten er interesseret i en europæisk nyhedskanal, der sender hele døgnet; hvilke nyhedskategorier der bør have højeste prioritet på en sådan kanal;     #- interesse for at anskaffe et fjernsynsapparat, der kan modtage HDTV (high density television);     #- kendskab til et EF-initiativ angående mærkning af kosmetik, fødevarer etc.; produktsikkerhed; legetøj; pakkeferier; forbrugerkredit; vildledende annoncer; dørsalg;     #- om respondenten inden for det sidste år som forbruger har haft så alvorlige problemer, at det har været nødvendigt at indgive en formel klage; inden for hvilket område var det seneste problem (fødevarer, kosmetikprodukter, elektroniske/elektriske varer, computerudstyr, motorkøretøj, restaurant/café/bar, hotel/campingplads/feriebolig, flyselskab, færge, tog, bank, forsikring, bygningsvedligeholdelse/reparationer udført af håndværkere); hvad respondenten gjorde ved problemet;     #- hvem respondenten ville henvende sig til, hvis han/hun skulle gøre et større indkøb direkte fra en leverandør eller foretage et stort salg til en kunde i et andet EF-land og gerne ville have information og rådgivning;     #- vurdering af forbrugerbeskyttelsen efter indførelsen af det Indre Marked; om forbrugerbeskyttelse bør være ens i alle EF-landene;     #- holdning til den information, som findes på emballagen og mærkningen af fødevarer;     #- hvilken dato respondenten er mest interesseret i vedrørende fødevarer (plukke-/høstdato, pakkedato, ''mindst holdbar til'' (uåbnet), ''mindst holdbar til'' (åbnet);     #- hvilken type information respondenten er mest interesseret i på mærkning af fødevarer (type af tilsætningsstoffer, alle ingredienserne og deres respektive kvantitet, de væsentlige ingredienser og deres respektive kvantitet, næringsindholdet);     #- om respondenten finder en ingrediens, et tilsætningsstof, et konserveringsmiddel eller et farvestof sundt, farligt, naturligt og/eller kemisk;     #- respondentens mening om, hvad der menes med ''bedst inden'' og ''bruges inden'';     #- om respondenten har hørt om og forstår, hvad der menes med antioxidant, farvestof, emulgator, stabilisator, konserveringsmiddel, smagsforstærker og sødemiddel;     #- hvor mange gange respondenten har været i et andet EF-land inden for det sidste år (på ferie, på forretningsrejse eller af andre grunde);     #- om der på disse rejser ved brug af service som garage, renseri, læger, restauranter, hoteller, biografer eller ved transport er sket skade på respondenten eller hans/hendes ejendom; om respondenten fik en rimelig kompensation; vurdering af sikkerheden ved sådanne servicevirksomheder i andre EF-lande;     #- nyhedsemner, som respondenten er interesseret i og velinformeret om (sportsnyheder, politik, nye medicinske opdagelser, forurening, nye opfindelser og teknologier, nye videnskabelige opdagelser);     #- hvilke af en række faggrupper respondenten respekterer mest (dommere, læger, advokater, videnskabelige forskere, forretningsmænd, journalister, bankfolk, ingeniører, arkitekter);     #- om respondenten læser videnskabelige artikler i avisen, ser TV-programmer om videnskab og teknologi og/eller læser videnskabelige magasiner;     #- respondentens brug af museer, zoologiske haver og lignende kulturelle institutioner;     #- en lille quiz som respondenten kan deltage i;     #- respondentens holdning til en række udsagn: om jorden drejer om solen eller om solen drejer om jorden; hvor lang tid det tager for jorden at gå rundt om solen;     #- om respondenten mener, at følgende områder er videnskab: biologi, astronomi, historie, fysik, astrologi, økonomi, medicin, psykologi;     #- måder hvorpå videnskabsmænd kan undersøge, om et lægemiddel til at behandle fx forhøjet blodtryk med er effektivt eller ej;     #- måder hvorpå videnskabsmænd kan undersøge problemet med, at det metal, som en maskine er lavet af, er mistænkt for at være skyld i, at maskinen gentagne gange bryder sammen (tale med dem, som arbejder med maskinen og høre deres mening; bruge deres egen videnskabelige viden til at afgøre, hvor godt metallet er, eller lave den samme del i et andet metal og så sammenligne, hvad der sker i hvert enkelt tilfælde);     #- hvad det betyder, hvis en læge siger til et par, at deres genetiske egenskaber betyder, at deres chance er én til fire for, at de får et barn med en arvelig sygdom (hvis de kun får tre børn, vil ingen have sygdommen; hvis deres første barn har sygdommen, vil de tre næste ikke få den; alle parrets børn har samme risiko for at få sygdommen; hvis deres tre første børn er raske, vil det fjerde barn få sygdommen);     #- respondentens holdning til en række udtalelser om videnskab, teknologi og miljø;     #- grad af forståelse af en række emner (syreregn, luftforurening, global opvarmning, hullet i ozonlaget, drivhuseffekten);     #- hvor respondenten tror, at hullet i ozonlaget befinder sig;     #- holdning til en række påstande (hullet i ozonlaget kan forårsage hudkræft; drivhuseffekten kan reducere skovområderne; drivhuseffekten kan forårsage, at vandstanden i havene stiger; syreregn kan ødelægge skovene; udstødningen fra biler har intet at gøre med syreregn);     #- holdning til en række påstande om videnskabelig og teknologisk forskning;     #- på hvilke punkter respondenten mener, at EF er aktiv (fx inden for landbrug, energi, videnskab og teknologi, miljøet, forsvaret); i hvilke sektorer inden for videnskabelig forskning, EF er aktiv (fx telekommunikation, nye teknikker i den industrielle produktion, nye landbrugsteknikker, civil udnyttelse af atomkraft, bioteknologi, psykologisk forskning, miljøforskning, informationsteknologi, robotik, forskning i universets oprindelse og beskaffenhed, atomfusion, vedvarende energiformer);     #- sammenligning mellem separat national og fælles europæisk videnskabelig forskning;     #- Europa sammenlignet med USA og Japan med hensyn til videnskabelige opdagelser, teknologiske fremskridt inden for industrien og teknologiske fremskridt i hverdagen; hvem der har de bedst uddannede videnskabsmænd, hvem der bruger flest penge på videnskabelig forskning, hvem der har størst succes med at overføre opdagelser til brugbare produkter, hvem der er bedst til at koordinere forskning udført af forskellige instanser som private industriforetagender, universiteter og forskningslaboratorier
description: Se abstract
description: See abstract